मुश्किल यही नहीं है. एक वर्ग है जिसका मानना है कि गूगल ग्लास के बाद निजता यानी प्राइवेसी में दखल की समस्या कई गुना बढ़ जाएगी क्योंकि आपको पता ही नहीं चलेगा कि आपकी फोटो ली जा रही है या आपका वीडियो रिकॉर्ड हो रहा है. हालांकि कई लोगों का मानना है कि गूगल ग्लास के आम होने के बाद कई जगहों पर इसे प्रतिबंधित भी किया जा सकता है, जैसे मोबाइल और कैमरे के मामले में होता है. लेकिन तब क्या होगा जब यह नजर के चश्मे का भी काम कर रहा हो?